Les ludoteques municipals i el Centre de Dia “Los Bloques” celebren la seua Escola de Pasqua la setmana vinent
2025-07-24

Com cada any, aprofitant les vacances escolars de Pasqua, les ludoteques municipals i el Centre de Dia “Los Bloques” de l’Ajuntament de Burjassot han organitzat l’Escola de Pasqua de les 613 Vivendes que tindrà lloc del 23 al 26 d’abril, en les instal·lacions del Centre Socioeducatiu Díaz Pintado, en horari de 9 a 13 hores.

Dirigida a xiquets i xiquetes de 6 a 16 anys, especialment del Barri de les 613 Vivendes, els xiquets i xiquetes que participen en la mateixa realitzaran activitats d’oci educatiu com a tallers de manualitats, jocs esportius, dinàmiques grupals, jocs d’exterior, danses, tallers de cuina, etc.

En aquesta edició de 2019, l’ambientació triada ha sigut “El secret dels monstres”, on els menors visitaran quatre illes per a conéixer personatges singulars i aprendre coses molt importants.